钦定古今图书集成/明伦汇编/宫闱典/第111卷 > 章景明
## 钦定古今图书集成/明伦汇编/宫闱典/第111卷 > 章景明

按《陈书高祖宣皇后传》：“后父景明，吴兴乌程人。本姓
钮，为章氏所养，因改焉。景明，梁代官至散骑侍郎。后
母苏尝遇道士以小龟遗己，光彩五色，曰三年有征，
乃期。后生而紫光照室，因失龟所在。高祖先娶同郡
钱仲方女，早卒，后乃聘后。及践阼，立为皇后，追赠景
明特进金紫光禄大夫，加金章紫绶，拜后母苏安吉”
《县君》。二年，安吉君卒，与后父合葬吴兴。明年，追封后
父为广德县侯，邑五百户，谥曰“温。”后亲属无在朝者，
唯族兄《钮洽》官至中散大夫。